Un fotbalist din campionatul belgian a suferit o comoţie cerebrală după ce a fost lovit de o minge în faţă / A rămas inconştient pe teren timp de câteva minute
Jucătorul echipei Molenbeek, Jeff Reine-Adélaïde, a fost lovit puternic în faţă de o minge în timpul meciului cu Charleroi. Faţa îi sângera şi a rămas inconştient pe teren timp de câteva minute înainte de a fi scos pe targă şi transportat la spital, transmite News.ro.
El a petrecut noaptea la spital, dar este în afara oricărui pericol.
Antrenorul său, Yannick Ferreira, şi-a exprimat iniţial temerea că jucătorul său ar fi suferit o hemoragie cerebrală, însă este vorba doar de o comoţie cerebrală.
„Jeff este bine. Nu există hemoragie sau sechele”, a declarat unul dintre apropiaţi pentru L’Equipe.
„Vă mulţumesc pentru mesajele de susţinere, mai mult frică decât rău”, a reacţionat şi jucătorul de 26 de ani într-un story pe Instagram.
Donează lunar pentru susținerea proiectului G4Media
Donează suma dorită pentru susținerea proiectului G4Media
CONT LEI: RO89RZBR0000060019874867
Deschis la Raiffeisen Bank